Sulev Vedler

Sulev Vedler (sündinud 2. aprillil 1970) on eesti ajakirjanik, kahe Bonnieri preemia (2003 ja 2019) laureaat. 

Ta on lõpetanud 1988. aastal Tartu 1. Keskkooli ja 1995. aastal Tartu Ülikooli kaubandusliku raamatupidamise erialal.

Sulev Vedler võitis 1993. aastal ajalehe Eesti Ekspress korraldatud artiklivõistluse, mis oli mõeldud õigusteaduse- ja majandusüliõpilastele. Sestpeale on ta töötanud samas ajalehes uuriva ajakirjanikuna ning olnud vähemalt 2013. aastast ühtlasi ka peatoimetaja asetäitja.VIDEO | Teenetemärgi pälvis ka Eesti Ekspressi staažikas ajakirjanik Sulev Vedler Eesti Ekspress, 05.02.2025. 2014. aasta jaanuarist märtsini töötas ta ajalehes Postimees samuti peatoimetaja asetäitjana, aga naasis peagi Eesti Ekspressi endisele ametikohale.Sulev Vedler naaseb Eesti Ekspressi delfi.ekspress.ee, 10. märts 2013. 

Tema kui uuriva ajakirjaniku kirjatööd käsitlevad sageli suurt raha ja tugevaid kirgi ning toovad päevavalgele vähem või rohkem peidetud ebaõiglust; näiteks on ta paljastanud euro kommertskurssi kasutavate pankade tegutsemist ja pangapettusi, Eesti riigireservi miljardite ohtusattumist välismaal ja maadevahetusmahhinatsioone kodumaal, kajastanud tavaliste eestlaste elu majanduskriisi tingimustes ja palju muud. 2025. aasta seisuga on temalt Eesti Ekspressis ilmunud üle 1800 artikli.Eesti Ekspressi peatoimetaja asetäitja Sulev Vedleri tutvustus ja suur valik tema artikleid Eesti Ekspress. Vaadatud 29.10.2025. 

Eesti tippajakirjanikuna on ta pälvinud Valgetähe IV klassi teenetemärgi ning lisaks kahele Bonnieri preemiale ka muid ajakirjanduse aastapreemiaid.

Artikleid
 Elust hirmu vabariigis – Eesti Ekspress, 4. veebruar 2010
 Eesti kuulsaim lastekaitsja: „Meie kohtusüsteem on muutunud neljaastmeliseks. Neljas aste on omakohus“ – Eesti Ekspress, 15. jaanuar 2025

Tunnustus
 2003 – Bonnieri preemiaPostimehega liituvad tuntud ajakirjanikud Vedler ja Prozes ERR Uudised, 16. jaanuar 2014
 2008 – aasta ajakirjaniku auhindSulev Vedler tunnistati aasta ajakirjanikuks Postimees.ee, 07.03.2009.
 2017 – parima uudise auhindParim uudis 2017: Sulev Vedler „Vale patsient, vale veri. Meditsiiniõde tegi surmava vea“, „PERH löögi all. Surmava vereülekande teinud haiglaõe lugu paisub“ ja „Kui palju maksab Eestis inimelu? Null eurot või mitu miljonit?“ Eesti Meediaettevõtete Liidu koduleht. Vaadatud 29.10.2025.
 2019 – Bonnieri preemia (Sulev Vedlerile ja Anna Pihlile)Bonnieri preemia 2019. Auhind läks jagamisele Anna Pihli (ERR) ja Sulev Vedleri (Eesti Ekspress) vahel Eesti Meediaettevõtete Liidu koduleht. Vaadatud 29.10.2025.
 2025 – Valgetähe IV klassi teenetemärk

Viited

Kategooria:Eesti ajakirjanikud
Kategooria:Hugo Treffneri Gümnaasiumi vilistlased
Kategooria:Tartu Ülikooli majandusteaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1970